**NÁRODNÁ RADA SLOVENSKEJ REPUBLIKY**

**VII. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: PREDS - 294/2017

**495a**

**Správa**

**o  výsledku prerokovania návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny Slovenskej republiky (tlač 495) vo výboroch Národnej rady Slovenskej republiky**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Predseda Národnej rady Slovenskej republiky svojím rozhodnutím č. 509 z 31. marca 2017 **pridelil návrh** skupiny poslancov Národnej rady Slovenskej republiky **na  vyslovenie nedôvery členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny Slovenskej republiky (tlač 495) na  prerokovanie všetkým výborom** Národnej rady Slovenskej republiky (okremMandátového a imunitného výboru Národnej rady Slovenskej republiky, Výboru Národnej rady Slovenskej republiky pre nezlučiteľnosť funkcií, Výboru Národnej rady Slovenskej republiky pre európske záležitosti, Osobitného kontrolného výboru Národnej rady Slovenskej republiky na kontrolu činnosti Národného bezpečnostného úradu, Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby, Osobitného kontrolného výboru Národnej rady Slovenskej republiky na kontrolu činnosti Vojenského spravodajstva a Výboru Národnej rady Slovenskej republiky na preskúmavanie rozhodnutí Národného bezpečnostného úradu) **do určeného termínu konania schôdze**.

Určil zároveň, aby Výbor Národnej rady Slovenskej republiky pre sociálne veci ako gestorský výbor pripravil na  schôdzu Národnej rady Slovenskej republiky správu o výsledku prerokovania uvedeného návrhu vo výboroch Národnej rady Slovenskej republiky.

Predložený návrh skupiny poslancov prerokovali v určenom termíne:

Ústavnoprávny výbor Národnej rady Slovenskej republiky,

Výbor Národnej rady Slovenskej republikypre financie a rozpočet,

Výbor Národnej rady Slovenskej republikypre hospodárske záležitosti,

Výbor Národnej rady Slovenskej republikypre pôdohospodárstvo a životné prostredie,Výbor Národnej rady Slovenskej republiky pre verejnú správu a regionálny rozvoj,

Výbor Národnej rady Slovenskej republikypre sociálne veci,

Výbor Národnej rady Slovenskej republiky pre zdravotníctvo,

Výbor Národnej rady Slovenskej republikypre obranu a bezpečnosť,

Zahraničný výbor Národnej rady Slovenskej republiky,

Výbor Národnej rady Slovenskej republikypre vzdelávanie, vedu, mládež a šport,

Výbor Národnej rady Slovenskej republikypre kultúru a médiá a

Výbor Národnej rady Slovenskej republikypre ľudské práva a národnostné menšiny.

Uvedené výbory k návrhu skupiny poslancov Národnej rady Slovenskej republiky na vyslovenie nedôvery **členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny Slovenskej republiky neprijali uznesenie** z dôvodu, že predložený návrh uznesenia nezískal potrebný súhlas nadpolovičnej väčšiny všetkých poslancov podľa čl. 88 ods. 2 Ústavy Slovenskej republiky v spojení s § 52 ods. 4 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Ako gestorský rokoval Výbor Národnej rady Slovenskej republiky pre sociálne veci 6. apríla 2017. Uznesením č. 55 **schválil správu** o výsledku prerokovania návrhu skupiny poslancov Národnej rady Slovenskej republiky na vyslovenie nedôvery **členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny Slovenskej republiky** (tlač 495a).

Výbor Národnej rady Slovenskej republiky pre sociálne veci poveril poslanca Národnej rady Jozefa Buriana, aby predniesol na schôdzi Národnej rady Slovenskej republiky správu o výsledku prerokovania návrhu skupiny poslancov Národnej rady Slovenskej republiky na vyslovenie nedôvery **členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny Slovenskej republiky** (tlač 495a) a určil poslancov Národnej rady Slovenskej republiky Ľubomíra Vážneho, Janu Vaľovú, Jána Podmanického a Alenu Bašistovú za spravodajcov výboru.

Súčasťou tejto správy je návrh uznesenia Národnej rady Slovenskej republiky.

Bratislava 6. apríla 2017

**Alena B a š i s t o v á v. r.**

**predsedníčka výboru**

**NÁRODNÁ RADA SLOVENSKEJ REPUBLIKY**

**VII. volebné obdobie**

**N á v r h**

**U Z N E S E N I E**

**Národnej rady Slovenskej republiky**

**z ....... apríla 2017**

k návrhu skupiny poslancov Národnej rady Slovenskej republiky na vyslovenie nedôvery členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny Slovenskej republiky (tlač 495)

**Národná rada Slovenskej republiky**

po prerokovaní návrhu skupiny poslancov Národnej rady Slovenskej republiky podľa   
čl. 88 ods. 1 a 2 Ústavy Slovenskej republiky

vyslovuje nedôveru

členovi vlády Slovenskej republiky Jánovi Richterovi, poverenému riadením Ministerstva práce, sociálnych vecí a rodiny Slovenskej republiky.